Document ID: 31997R1595

RÅDETS FORORDNING (EF) Nr. 1595/97 af 24. juli 1997 om ændring af forordning (EF) nr. 3066/95 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi, og om ophævelse af forordning (EØF) nr. 1988/93
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
De i forordning (EF) nr. 3066/95 (1) fastsatte bestemmelser om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi, blev forlænget til den 31. december 1996 ved forordning (EF) nr. 1194/96 (2), og siden forlænget til den 31. december 1997 ved forordning (EF) nr. 2490/96 (3);
Kommissionen og de pågældende associerede lande har på grundlag af Rådets forhandlingsdirektiver af 6. marts 1995 afsluttet forhandlingerne om indgåelse af tillægsprotokoller til Europaaftalerne;
på grund af for korte frister vil tillægsprotokollerne til Europaaftalerne ikke kunne træde i kraft den 1. juli 1997; ændringerne af visse indrømmelser for landbrugsprodukter i protokollerne for perioden fra den 1. juli 1997 vil derfor ikke kunne anvendes i forbindelse med ikrafttrædelsen af de pågældende protokoller;
iværksættelsen af de pågældende ændringer udgør imidlertid et vigtigt element af resultaterne af forhandlingerne om indgåelse af tillægsprotokoller til Europaaftalerne; endvidere bør der sikres en harmonisk overgang mellem de autonome og midlertidige præferenceordninger for landbrugsprodukter, der er fastsat ved forordning (EF) nr. 3066/95, og som anvendes til den 31. december 1997, og de nye præferenceordninger for landbrugsprodukter, der fastsættes i forbindelse med tillægsprotokollerne til Europaaftalerne;
bestemmelserne i forordning (EF) nr. 3066/95 bør derfor tilpasses ved at nævnte forordning ændres, så at resultaterne af forhandlingerne om indgåelse af tillægsprotokoller til Europaaftalerne, for så vidt angår landbrugssektoren, kan anvendes fremskyndet fra den 1. juli 1997;
for at kunne anvende de i denne forordning omhandlede indrømmelser over flere år bør fristen for anvendelsesperioden (31. december 1997) ophæves, for at sikre en harmonisk overgang fra den autonome ordning, der er indført ved denne forordning, til den aftalemæssige ordning, som er fastsat i tillægsprotokollerne, bør der vedtages en række yderligere bestemmelser, herunder om ophævelse af forordning (EØF) nr. 1988/93 (4) -
UDSTEDT FØLGENDE FORORDNING:
Artikel 1
Forordning (EF) nr. 3066/95 ændres således:
1) I stk. 2 i artikel 2 til 7 udgår »interims«.
2) Artikel 9 affattes således:
»Artikel 9
Toldkontingenter med et løbenummer på over 09.5100 forvaltes af Kommissionen i overensstemmelse med artikel 2, 3 og 4 i forordning (EF) nr. 1798/94 (*)
(*) EFT nr. L 189 af 23. 7. 1994, s. 1. Forordning senest ændret ved forordning (EF) nr. 921/96 (EFT nr. L 126 af 24. 5. 1996, s. 1).«
3) Efter artikel 10 indsættes følgende artikler:
»Artikel 10a
De mængder, der alt efter tilfældet blev indført eller tildelt med henblik på indførsel i 1997 i forbindelse med de indrømmelser, som er fastsat i denne forordning, inden den blev ændret ved forordning (EF) nr. 1595/97 (**), og i forordning (EF) nr. 1798/94, medregnes fuldt ud i de mængder, der for 1997 er fastsat i bilagene til nærværende forordning som ændret ved forordning (EF) nr. 1595/97.
Artikel 10b
De tekniske tilpasninger af denne forordning, herunder offentliggørelse af en konsolideret udgave, som er nødvendige på grund af ændringer af den kombinerede nomenklatur eller Taric-koderne eller som følge af ikrafttrædelsen af samtlige tillægsprotokoller, der tilpasser de i artikel 1 omhandlede Europaaftaler og andre aftaler om varer henhørende under kapitel 22 i den kombinerede nomenklatur, vedtages af Kommissionen efter proceduren i artikel 8.
Artikel 10c
1. Fra datoen for ikrafttrædelse af de tillægsprotokoller, der tilpasser de i artikel 1 omhandlede Europaaftaler, erstatter de indrømmelser, som er fastsat i hver af disse protokoller, indrømmelserne i bilagene til denne forordning, bortset fra indrømmelserne for produkter i kapitel 22 i den kombinerede nomenklatur.
2. Artikel 2, 3 og 4 i forordning (EF) nr. 1798/94, jf. dog stk. 1, gælder fortsat for alle de i forordningen fastsatte kontingenter med løbenummer over 09.5100 og for de tilsvarende kontingenter, som er fastsat i de tillægsprotokoller, der tilpasser de i artikel 1 omhandlede Europaaftaler.
(**) EFT nr. L 216 af 8. 8. 1997, s. 1.«
4) Artikel 11, stk. 2, udgår.
5) Bilag I til VI affattes som angivet i bilaget til nærværende forordning.
Artikel 2
Forordning (EØF) nr. 1988/93 ophæves.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1997, bortset fra indrømmelserne for produkter i kapitel 22 i den kombinerede nomenklatur, der anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 1997.

Labels: 3
18
6